[{"text_idx": "#000001", "text": "La S\u0302tata Biblioteko en Berlino la 26-an de julio c\u0302e fejsbuko atentigis pri la naskig\u0302tago de Esperanto kaj indikis pri la kontribuo de d-ro Ulrich Lins en sia Biblioteka Magazino 2/2017. Per tio la biblioteko envicigis sin en la mondvastajn agadojn por honorigo de la Esperanto-fondinto Ludoviko Lazaro Zamenhof, kiujn UNESCO iniciatis okaze de lia 100-a mortotago por 2017."}, {"text_idx": "#000002", "text": "Por la 21-a de septembro 2017 de 18h15 g\u0302is 19h45 la S\u0302tata Biblioteko invitos al metieja interparolado germanlingva kun Fritz Wollenberg, Esperanto-Ligo Berlino, en Schulungsraum im Lesesaal (instruc\u0302ambro en la legosalonego) de la domo Potsdamer Stra\u00dfe 33."}, {"text_idx": "#000003", "text": "Temo: \u201eEsperanto \u2013 lingvo entuziasmiga \u2013 Pri kulturo kaj historio de subtaksita mondlingvo\u201c"}, {"text_idx": "#000004", "text": "Estos prezentataj kelkaj gravaj\u0302oj kaj mirindaj\u0302oj el la kulturo kaj historio de la lingvo kaj de la lingvokomunumo. Por tio estos uzataj Esperanto-publikaj\u0302oj el la ric\u0302a biblioteka stoko. Kiu fakte scias, ke la unua eldono de la \u201eFundamento de Esperanto\u201c, eldonita en Parizo en 1905, estas legebla en la S\u0302tata Biblioteko, ke la Enciklopedia vortaro esperanta-germana de la fondinto de terminologiscienco Eugen Wu\u0308ster staras en la legosalonego Unter den Linden kaj ke la infanlibro de Ottfried Preu\u00dfler \u201eLa malgranda sorc\u0302istino\u201c en Esperanto pruntepreneblas en la infanlibra fako, Westhafenstra\u00dfe 1?"}, {"text_idx": "#000005", "text": "Dum la arang\u0302o la 21-an de septembro estos transdonita la nova dulingva (germana kaj Esperanto) Jubilea Libro de Esperanto-Asocio Berlino-Brandenburgio por 1903-2014 al la S\u0302tata Biblioteko."}, {"text_idx": "#000008", "text": "La \u201eStaatsbibliothek zu Berlin Preu\u00dfischer Kulturbesitz\u201c"}, {"text_idx": "#000009", "text": "(\u201eS\u0302tata Biblioteko en Berlino Prusa Kulturposedaj\u0302o\u201c)"}, {"text_idx": "#000010", "text": "prezentas sur sia retpag\u0302aro: ... detale sian Esperanto-kolekton. Lau\u0306 g\u0302i enestas pli ol 2.000 volumoj da literaturo pri Esperanto kaj planlingvoj, precipe tekstoj en Esperanto, en germana, franca kaj angla lingvoj (gazetoj, tekstkolektoj, kongresraportoj, monografioj kaj aktoj de Esperanto-unuig\u0302oj) kaj estas plene alirebligita en la Lau\u0306tradicia Aferkatalogo (Esperanto-Sammlung). Signara parto: 17 ZZ 1 \u2013 17 ZZ 2810."}, {"text_idx": "#000011", "text": "Oni informas pri stoko de originalaj verkoj en Esperanto kaj tradukoj, aparte pri beletro, ekzemple tradukoj de klasikuloj de la monda literaturo (Goethe: Fau\u0306sto; Shakespeare: Hamleto; Voltaire: Candide; Mickiewicz: Pan Tadeusz), kolektoj de fabeloj (fabeloj de la fratoj Grimm, Fabeloj el 1001 Noktoj), kaj verkoj pri unuopaj sciencaj fakoj kiel natursciencoj (ekz. terminologiaj vortaroj, nomenklaturoj), tekniko, medicino, ekonomio, historio, politiko, filologio, teologio, filozofio, muziko, arto kaj literaturo rilate al specifaj landoj kaj lokoj (ekz. vojag\u0302gvidiloj)."}, {"text_idx": "#000013", "text": "Oni informas pri tio, ke ekde la fondo de Esperanto per Ludwig Lazar Zamenhof en 1887 la biblioteko kolektis la koncernan literaturon."}, {"text_idx": "#000016", "text": "\u201eEsperanto \u2013 lingvo kaj kulturo en Berlino \u2013 100 jaroj\u201c eld. ELB, red. Fritz Wollenberg, eldonejo Mondial \u2013 Novjorko, Berlino, 368 pag\u0302oj, ISBN 978-1-59569-340-2 (Usono)"}, {"text_idx": "#000018", "text": "Esperanto-kolekto en la S\u0302tata Biblioteko"}, {"text_idx": "#000019", "text": "La biblioteko de la Esperanto-Instituto por la Germana Regno en Leipzig estis ofertita de g\u0302ia lasta direktoro Albert Steche al la Prusa S\u0302tata Biblioteko en Berlino, post kiam \u201eDeutsche Bu\u0308cherei\u201c ... rezignis pri la oferto. La valora biblioteko ekestis en 1908, kiam fondig\u0302is en Dresden la Esperanto-Instituto por Saksujo."}, {"text_idx": "#000020", "text": "Por Novembro 1936 estis planita la dissolvig\u0302o de la instituto. La malpermeso de Esperanto-organizaj\u0302oj jam validis depost Julio."}, {"text_idx": "#000021", "text": "Pri la tuta afero ekzistas leteroj de la instituto en Leipzig kaj de la biblioteko en Berlin. 1800 volumoj kaj 72 revuoj en 268 volumoj kun katalogo estis senditaj en 25 kestoj al Berlin. En Decembro la biblioteko konfirmis la alvenon de la kestoj."}, {"text_idx": "#000022", "text": "En la 60-aj jaroj berlinaj geesperantistoj kiel Karl Maier kaj lia edzino Hedwig ordigis la librojn, purigis kaj katalogis ilin. Kelkajn novajn librojn el tiu tempo ili aldonis al la kolekto."}, {"text_idx": "#000023", "text": "Artikolo el la \u201eBerlina Informilo\u201c de septembro 1995:"}, {"text_idx": "#000025", "text": "Afabla bibliotekisto, post kelkmomenta medito (\u201cesperanto-kolekto? c\u0302u? kie?\u201d) kondukis min al g\u0302i, pli g\u0302uste, al ties katalogo. tiu katalogo trovig\u0302as tute en la malantau\u0306o de la c\u0302ambro de la Sistema katalogo, en loko, kie situas ankau\u0306 la aliaj apartaj kolektoj. tio signifas, ke la Esperanto-kolekto ne trovig\u0302as en la g\u0302enerala katalogo."}, {"text_idx": "#000027", "text": "menciendas la franca monata gazeto \u201cla pirato\u201d. g\u0302i ekaperis en 1933 kaj en la kolekto trovig\u0302as g\u0302is 1935. G\u0302i estas tre sprita \u201cgazeto por satiro, humoro kaj libereco...relative\u201d, kiun c\u0302efredaktis raymond schwartz..."}]